MOKUNA XII 
A no ka lilo loa o ko Laieikawai manawa i ka olioli no ka mea 
kani lealea a ke kaikamahine; alaila, kena ae la o Laieikawai i ke 
kaikamahine e hookani hou. 
I aku la ke kaikamahine, “Aole e kani ke hookani hou; no ka mea, 
ua malamalama loa, he mea mau ia, ma ka po wale no e kani ai nei 
mea kani, aole e pono ma ke ao.” 
A no keia olelo a ke kaikamahine, kahaha loa iho la o Laieikawai 
me ka manao he wahahee na ke kaikamahine, alaila, lalau aku la o 
Laieikawai i ka pu la-i ma ka lima o ke kaikamahine, a hookani iho 
la, a no ko Laieikawai maa ole i ka hookani ka pu la-i, nolaila, ua 
loaa ole ke kani ma ia hookani ana, alaila, he mea maopopo loa i ke 
Alii wahine, he mea kani ole no ka pu la-i ke hookani ma ke ao. 
Olelo aku la o Laieikawai ia Kahalaomapuana, “Ke makemake 
nei wau e hoaikane kaua, a ma ko’u hale nei oe e noho ai, a e lilo oe i 
mea punahele na’u, a o kau hana ka hoolealea mai ia’u.” 
Olelo aku Ja o Kahalaomapuana, “ E ke Alii e, ua pono kau olelo; 
aka, he mea kaumaha no’u ke noho wau me ce, a e Joaa ana paha ia’u 
ka pomaikai, a o ko’u mau kaikuaana, e lilo paha auanei lakou i mea 
pilikia.” 
“hia oukou ka nui,” wahi a Laieikawai, “a pehea ko oukou hiki 
ana maanei? ” D 
Olelo aku Ja o Kahalaomapuana, “ Eono makou ko makou nui a 
na makua hookahi o ko makou ono, he keiki kane, a-elima makou 
na kaikuahine, o ke keiki kane no ko makou mua, a owau ko makou 
muli loa. A ma ka huakai a ko makou kaikunane, oia ko makou mea 
i hiki ai maanei, a no ka loaa ole ana ia makou o kona makemake, 
nolaila, ua haalele kela ia makou, a ua hoi aku la ko makou kaikunane 
me kona kekoolua, a ke noho nei makou me ka makamaka ole.” 
Ninau mai la o Laieikawai, “ Nohea mai oukou? ” 
“No Kauai mai,” wahi a Kahalaomapuana. 
“A owai ka inoa o ko oukou kaikunane?” 
Hai aku la kela, “ O Aiwohikupua.” 
Ninau hou o Laieikawai, “Owai ko oukou mau inoa pakahi?” 
Alaila hai aku la kela ia lakou a pau. 
Alaila, hoomaopopo iho la o Laieikawai, o lakou no ka poe i hiki i 
kela po mua. 
437 
